
DIRECŢIA URBANISM

SERVICIUL PLANIFICARE URBANĂ

Nr.U32006-004364/06.09.2006
R E F E R A T
privind aprobarea Planului Urbanistic de Detaliu “ Locuinţe colective”, 
Strada Bujorilor nr. 65-67 (zona Steaua), Timişoara
Către Comisiile Consiliului Local al Municipiului Timişoara
Având în vedere prevederile Planului de Amenajare a Teritoriului Municipiului Timişoara, Planului Urbanistic General al Municipiului Timişoara şi strategia de dezvoltare şi renovare urbană promovată de către Consiliul Local al Municipiului Timişoara;

Având în vedere documentaţia înregistrată la noi cu numărul U32006-004364/18.08.2006, prin care se solicită avizarea din punct de vedere urbanistic a Planului Urbanistic de Detaliu „Locuinţe colective”, Str. Bujorilor nr. 65-67 (zona Steaua);

Având în vedere cerinţele Certificatului de Urbanism nr. 201 din 20.01.2006;

Propunem Comisiilor din cadrul Consiliului Local al Municipiului Timişoara analizarea şi avizarea din punct de vedere urbanistic a documentaţiei Planului Urbanistic de Detaliu „Locuinţe colective”, Str. Bujorilor nr. 65-67 (zona Steaua), Timişoara.
Documentaţia este iniţiată de proprietarii terenului BUGA Viorel şi BUGA Laura şi a fost elaborată de s.c. „studio arca” s.r.l., conform proiect nr. 176/2006.
Suprafaţa totală studiată în cadrul P.U.D. este înscrisă în CF nr. 8120 Chişoda, nr. top 1739/635-637/2 – teren în str. Bujorilor nr. 65 în suprafaţă de 592 mp şi CF nr. 8121 Chişoda, nr. top 1740/635-637/2 – teren în str. Bujorilor nr. 67 în suprafaţă de 860, proprietari BUGA Viorel şi BUGA Laura.
Zona studiată, care face obiectul acestei documentaţii, nu se află în zonă protejată sau de protecţie a monumentelor istorice, respectiv zone de interes deosebit pentru care este necesar avizul Consiliului Judeţean Timişoara.
Terenul studiat în cadrul PUD „Locuinţe colective”, Str. Bujorilor nr. 65-67 (zona Steaua), Timişoara este situat în intravilanul municipiului Timişoara, în UTR 63, în partea sudică a oraşului în cartierul Steaua. Prin P.U.G. Municipiul Timişoara pentru acest amplasament este stabilită funcţiunea de zonă de locuinţe şi funcţiuni complementare, cu construcţii în regim de înălţime de P, P+2E/peste P+2E niveluri. Accesul pe parcele se realizează din strada Mircea Popa (domeniu public). Parcelele învecinate sunt proprietăţi private. Pe parcelă nu există construcţii sau amenajări.
Obiectivul nou propus constă în construirea unor clădiri de locuinţe colective în regim de înălţime S+P+4E+M, cuprinzând cca. 25 apartamente. În interiorul parcelei se propune un drum de circulaţie auto şi pietonală, cu dublu sens de parcurgere, perpendicular pe str. Mircea Popa, conform Planşei de Reglementări Urbanistice, nr. 2A, iar pentru clădiri se vor respecta retragerile figurate pe planşă.

Se va asigura necesarul minim de spaţii verzi, conform normativelor, prin realizarea de parcări înierbate sau prin alte soluţii cât şi numărul de locuri de parcare necesare funcţiunii pentru care s-a elaborat această documentaţie, conform Anexei 2 din RGU. Procentul de ocupare a terenului va fi de maxim 50%, iar coeficientul de utilizare a terenului de maxim 3.
Regim maxim de înălţime
= S+P+4E+M.
La realizarea construcţiilor se vor respecta condiţiile impuse de avizatori.
Documentaţia de urbanism este însoţită de avizele şi acordurile conform Ghidului privind metodologia de elaborare şi conţinutul cadru al P.U.D. aprobat prin Ordinul nr. 37/N/2000 al M.L.P.A.T. ( M.T.C.T.) 
Aviz Principiu – nr. 270/18.04.2006
Aviz Sanitar – nr. 195/C/10.04.2006 
Aviz Inspectoratul pentru situaţii de urgenţă 
– nr. 336/06.04.2006 şi 826128/21.04.2006
Aviz Unic – nr. 245/03.2006
Aviz Comisia de Circulaţie – TH2006-001053/30.03.2006
PUD „Locuinţe colective”, Str. Bujorilor nr. 65-67 (zona Steaua), Timişoara se va integra în Planul Urbanistic General al Municipiului Timişoara şi va avea o valabilitate de 10 ani.

PUD „Locuinţe colective”, Str. Bujorilor nr. 65-67 (zona Steaua), Timişoara va fi supusă dezbaterii publice, iar concluziile dezbaterii publice se vor prezenta într-un referat anexă.

